Бомбардовање Дрездена у Другом светском рату
Англо-америчко бомбардовање Дрездена 1945. године је догађај у оквиру Другог светског рата и савезничке стратешке ваздушне офанзиве против нацистичке Немачке, чија је последица било знатно разарање центра Дрездена. Извршено је од 13-15. фебруара 1945. године. Велика материјална штета, употреба запаљивих бомби и велики (још увек спорни) број жртава су учинили ову тему контроверзном. Постављено је питање о етичности, али и о ефикасности овог бомбардовања.